Tânărul fotbalist Endrick, în vârstă de doar 17 ani, a reușit să strălucească din nou în tricoul naționalei Braziliei, de această dată într-un meci amical de mare anvergură împotriva Spaniei, scorul final fiind un echilibrat 3-3. Jucătorul a reușit să egaleze în minutul 50 al partidei.
După ce a demonstrat talentul său în meciul anterior cu Anglia, marcând unicul gol al partidei, acest puști remarcabil care se va alătura echipei Real Madrid în vara acestui an, a reușit să își evidențieze calitățile și în confruntarea cu "La Furia Roja". Performanța sa în acest meci a fost impresionantă, reușind să își înscrie numele pe lista marcatorilor, în minutul 50 al partidei.
Pe lângă realizările sale remarcabile pe teren, Endrick a avut și un moment emoționant în tribune, unde a avut susținerea iubitei sale. Prezența acesteia l-a motivat și mai mult și i-a oferit o sursă suplimentară de inspirație în timpul jocului.
Imediat după ce meciul s-a terminat, aceasta s-a dus direct la iubita sa, în vârstă de 20 de ani din Brazilia. Endrick i-a dăruit tricoul său, iar apoi a sărutat-o pe Gabriela Miranda, un tânăr model.
Endrick, starul brazilian în vârstă de 17 ani
Tânărul de 17 ani poate că nu are experiență, dar a demonstrat deja că poate fi răspunsul la problemele din atac ale Selecao.
Dacă aruncăm o privire asupra statisticilor. Endrick nu a jucat atât de bine împotriva Angliei. În 19 minute, a atins mingea de șase ori, a finalizat doar una din trei pase, a comis un fault, a pierdut un duel la sol și nu și-a creat nicio șansă. Dar, în mod crucial, într-un meci monoton, tânărul de 17 ani a găsit poarta – marcând golul victoriei cu 1-0, într-o victorie dificilă, scrie Goal.com.
Cu toate acestea, Endrick este un jucător de viitor și poate crește frumos la Real Madrid.
Selecao duce lipsă de un atacant central, aceasta fiind o problemă de acum 20 de ani, când ultimul atacant central de încredere a fost Ronaldo.
De atunci, au apărut și au dispărut diverși atacanți, niciunul dintre ei nefiind capabil să se mențină pe postul de titular sau să aibă un impact constant la cel mai înalt nivel.
În acest context a apărut Endrick. Fără a fi încă major 18, atacantul va deveni în curând cel mai talentat atacant care a venit din această mare națiune fotbalistică de la Neymar încoace.